stanford-oval/wikipedia huggingface dataset:
Rönsykellukka

| Rönsykellukka |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Lahko::  Rosales
Heimo::  Ruusukasvit Rosaceae
Alaheimo::  Rosoideae
Suku::  Kellukat Geum
Laji::  reptans
Kaksiosainen nimi
 Geum reptans  L. 
Synonyymit
 Adamsia reptans Fisch. & Steud.  Caryophyllata reptans (L.) Lam.  Novosieversia reptans (L.) E.I.Golubk.  Parageum reptans (L.) M.Král  Sieversia reptans (L.) Spreng.  
Katso myös
   Rönsykellukka Wikispeciesissä   Rönsykellukka Commonsissa 
Infobox OKVirheellinen NIMI-arvo: 
Rönsykellukka (Geum reptans) on ruusukasvien (Rosaceae) heimoon, kellukoiden (Geum) sukuun kuuluva kasvilaji. Se on monivuotinen ruohovartinen kasvi, joka kasvattaa rönsyjä. Rönsyt voivat kasvaa pisimmillään metrin pituisiksi ja rönsyjen päihin muodostuu juurehtivia rametteja. Kokonaiset kasviyksilöt muodostuvat yleensä 1–7 rametista tai harvoin useammasta. Kasvukauden lopussa rönsyt kuitenkin kuolevat, kuten myös kaikki rametit, jotka eivät ole ehtineet juurtua. Rönsykellukka lisääntyy joko kasvullisesti muodostamalla uusia rametteja tai siemenistä. Rönsykellukan kukat ovat hyönteispölytteisiä ja yhdestä kukasta muodostuu noin sata siementä.
Rönsykellukka on vuoriston pioneerilaji, joka kasvaa jäätikön alta paljastuneella maalla, moreenilla, vuorten rinteillä tai jokien pohjilla vähäkalkkisilla paikoilla. Rönsykellukkaa esiintyy lähinnä vain kasvupaikan sukkession varhaisessa vaiheessa ja sukkession edetessä rönsykellukka alkaa harvinaistua paikalla, eikä sitä yleensä enää esiinny sulkeutuneilla kasvupaikoilla. Rönsykellukka kasvaa 1950–3800 metrin korkeudessa merenpinnan yläpuolella ja sen levinneisyysalue ulottuu Alpeilta Karpaateille sekä Makedoniaan. Elomuodoltaan rönsykellukka on hemikryptofyytti.
Aiheesta muualla

iNaturalist: Geum reptans
Rönsyrölli

| Rönsyrölli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Suku::  Röllit Agrostis
Laji::  stolonifera
Kaksiosainen nimi
 Agrostis stolonifera  L. 
Katso myös
   Rönsyrölli Wikispeciesissä   Rönsyrölli Commonsissa 
Infobox OKNimi-testi OKIUCN-testi OK: 
Rönsyrölli (Agrostis stolonifera) on heinälaji röllien suvussa. Se on monivuotinen ja kasvaa mätästävänä enintään metrin korkeaksi. Se muistuttaa paljon isorölliä (Agrostis gigantea), mutta lajilla ei ole maarönsyjä vain pintarönsyjä. Rönsyrölli risteytyy isoröllin kanssa, risteymällä on molempia rönsyjä, ja myös nurmiröllin (Agrostis capillaris) kanssa. Rönsyröllin lehdet ovat vuorottain, ruodittomat, tupelliset ja vartta lyhyemmät.
Rönsyrölliä kasvaa koko Suomessa paitsi luoteisessa Lapissa, yleisimmin rannikkoalueilla. Laji elää muun muassa rannoilla ja ojissa.
Rönsyröllissä esiintyviä mikrosieniä ovat röllinviirunoki (Ustilago striiformis), paatsamanheinäruoste (Puccinia coronata) ja happomarjanheinäruoste (Puccinia graminis).
Aiheesta muualla

Suomen Lajitietokeskus: Rönsyrölli (Agrostis stolonifera)
Pinkka, Lajintuntemuksen oppimisympäristö: Rönsyrölli (Agrostis stolonifera)
Luopioisten kasvisto: Rönsyrölli (Agrostis stolonifera)
ITIS: Agrostis stolonifera (englanniksi)
United States Department of Agriculture (USDA): Agrostis stolonifera (englanniksi)
Flora of China: Agrostis stolonifera (englanniksi)
Rönsyleimu

| Rönsyleimu |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Koppisiemeniset Magnoliophyta
Luokka::  Kaksisirkkaiset Magnoliopsida
Lahko::  Ericales
Heimo::  Sinilatvakasvit Polemoniaceae
Suku::  Leimut Phlox
Laji::  stolonifera
Kaksiosainen nimi
 Phlox stolonifera  Sims 
Infobox OKNimi-testi OK: 
Rönsyleimu (Phlox stolonifera) on monivuotinen 10–20 cm korkea ruohokasvi, joka leviää maanpinnan lähellä kasvavien, juurtuvien versojensa (stoloneiden) avulla. Kasvilla on vastakkainasettuvat, kapeat lehdet ja pienet, viisilukuiset kukat, jotka voivat olla eri sävyjä vaaleanpunaisesta purppuraan.
Rönsyleimu on alkuperältään Pohjois-Amerikasta ja se kasvaa luontaisesti kosteissa metsissä, niityillä, ojien varsilla ja muilla kosteilla alueilla. Kasvupaikkana suosii kosteaa multavaa ja puolivarjoista paikkaa ph mieluiten happaman puolella.
Maanpeitekasvina

Rönsyleimua käytetään usein maanpeitekasvina pihoilla ja puutarhoissa sen matalan kasvutavan ja leviävien rönsyjen vuoksi. Rönsyleimu muodostaa tiheitä kasvustoja ja peittää tehokkaasti maanpinnan, estäen rikkakasvien kasvua ja säilyttäen kosteutta maaperässä. Se myös tuottaa kukintoja, jotka voivat olla vaaleanpunaisia, punaisia, purppuranpunaisia tai valkoisia.
Grieghallen

Grieghallen Bergenissä
Grieghallen on vuonna 1978 valmistunut konserttitalo Bergenissä, Norjassa. Talo on nimetty säveltäjä Edvard Griegin mukaan ja sijaitsee Edvard Griegin aukiolla. Talossa on 1500-paikkainen konserttisali, joka on Bergenin filharmonisen orkesterin kotisali. Rakennuksen on suunnitellut tanskalainen arkkitehti Knud Munk.
Eurovision laulukilpailu 1986 järjestettiin Grieghallenissa.
Gonzalo Colsa

| Henkilötiedot |
| --- | --- | --- |
Koko nimi: Gonzalo Colsa Albendea
Syntymäaika: 11. toukokuuta 1979 (ikä 45)
Syntymäpaikka: Santander, Espanja
Pelipaikka: keskikenttäpelaaja
Pituus: 185 senttimetriä
Seura
Seura: Mirandés
Pelinumero: 5
Junioriseurat
1996–1998: Racing Santander
Seurat
| Vuodet | Seura | O (M) |
| 1997–2001 1999 2001–2002 2002–2003 2003–2004 2004–2006 2006–2012 2012– | Racing Santander → Logroñés (laina) Atlético Madrid Valladolid Mallorca Atlético Madrid Racing Santander Mirandés | 39 (3) 5 (0) 18 (0) 37 (5) 32 (3) 44 (4) 188 (14) 3 (0) |
 Seurajoukkueuran tilastot kattavat vain kansalliset sarjat, päivitetty 20. lokakuuta 2012.
Gonzalo Colsa Albendea (s. 11. toukokuuta 1979 Santander, Espanja) on espanjalainen jalkapalloilija. Hän edustaa Espanjan Segunda Divisiónissa pelaavaa Mirandésia ja on pelipaikaltaan keskikenttäpelaaja.
Ura

Colsa on Racing Santanderin junioriakatemian kasvatteja. Ensiesiintymisensä edustusjoukkueessa hän teki kaudella 1997–1998. Neljännellä kaudellaan Racingissa hän pelasi 19 ottelua ja teki niissä kolme maalia. Seuraavaksi kaudeksi 2001–2002 Racing Santander kuitenkin putosi pääsarjasta jäätyään toiseksi viimeiseksi.
Pelattuaan Valladolidissa, Mallorcassa ja kahteen otteeseen Atlético Madridissa Colsa palasi takaisin Racing Santanderiin vuonna 2006. Seuraavina kausina hän oli yksi joukkueen luottopelaajista ja toimi myös joukkueen varakapteenina. Racing putosi pääsarjasta kauden 2011–2012 päätteeksi. Colsa siirtyi seuraavaksi kaudeksi Segunda Divisiónissa pelaavaan Mirandésiin.
Sun-Maid

| Sun-Maid Growers of California |
| --- | --- |
Yritysmuoto:  Osuuskunta
Perustettu:  1912
Kotipaikka:   Kingsburg, Kalifornia, Yhdysvallat
Tuotteet:  rusinat ja kuivatut hedelmät
Kotisivu:  www.sunmaid.com
Infobox OKVirheellinen NIMI-arvo: 
Sun-Maid Growers of California on kalifornialainen 1912 perustettu 1200 rusinanviljelijän omistama maatalousosuuskunta. Sun-Maid on maailman suurin kuivatettujen hedelmien ja rusinoiden tuottaja.
Historia

Vuonna 1912 ryhmä rypäleenkasvattajia perusti osuuskunnan Kaliforniassa San Joaquin Valleyssa. Ryhmän neuvonantajana toimi H.H. Welsh. Nimen Sun-Maid keksi paikallinen markkinoija E.A. Berg, joka johti nimen siitä, että Kalifornian aurinko (sun) valmistaa rusinat (made-maid). Osuuskuntaan kuului 6000 viljelijää.
Suomen kauppoihin Sun-Maid rusinat tulivat ensimmäisen kerran vuonna 1923.
1960-luvulla yhtiö alkoi rakentaa tehdasta Kalifornian Kingsburgiin. Seuraavalla vuosikymmenellä yhtiö alkoi kuivata myös aprikooseja ja luumuja.
Organisaatio

Osuuskuntana Sun-Maid koostuu noin 850 perheviljelijästä. Yritys tuottaa vuosittain noin 200 miljoonaa rusinaa, joista lähes puolet päätyy kuluttajamyyntiin. Sun-Maid toimii Yhdysvaltojen lisäksi yli 60 maassa.[lähde? ]
Tunnus

Yrityksen tunnetuin symboli on tummahiuksinen viinirypälekoria käsissään pitävä Sun-Maid-tyttö. Alkuperäinen tunnus oli piirretty Lorraine Collett -nimisestä amerikkalaisesta naisesta, jonka Sun-Maidin johtaja L.R. Payne näki vuonna 1915 kuivaamassa hiuksiaan kotipihallaan kirkkaanpunaisessa päähineessään. Myssy on lahjoitettu Smithsonian-instituuttiin. Collett toimi myöhemmin rusinoiden myynninedistäjänä myös erilaisissa tapahtumissa.
Sun-Maid-pakkaus vuodelta 1916
Alkuperäinen Sun-Maid -maalaus
Käännös suomeksi
Ghost

Ghost voi tarkoittaa ainakin seuraavia:
Ghost – näkymätön rakkaus, yhdysvaltalainen elokuva vuodelta 1990
Ghost, ruotsalainen metalliyhtye
Ghost, Devin Townsendin albumi vuodelta 2011.
”Ghost”, Ella Hendersonin esikoissingle vuodelta 2014
”Ghost”, Jamie-Leen kappale, Saksan edustaja Eurovision laulukilpailussa 2016
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ghost”, voi hakea sivunnimihaulla, laajalla sivunnimihaulla tai tekstihaulla.
Hurrikaani Sandy

| Sandy |
| --- | --- |
 Sandy 25.10.2012
Nimettiin::  22.10.2012
Rantautui::  24.10. Jamaika 25.10. Kuuba 29.10. Yhdysvallat
Laantui::  31.10.2012
Alin paine::  940 hPa
Kovin tuuli::  49 m/s
Kuolleita::  253
 Sandyn reitti ja voimakkuus  Reittikartan pallot on väritetty Saffirin–Simpsonin asteikon mukaan. 012345
Aiheesta muualla
  Hurrikaani Sandy Commonsissa 
Hurrikaani Sandy oli vuoden 2012 Atlantin hurrikaanikauden kymmenes trooppinen hirmumyrsky. Sandyn läpimitta oli suurimmillaan yli 1 600 kilometriä ja se oli läpimitaltaan suurin koskaan havainnoitu Atlantin valtameren hurrikaani. Sen uskotaan aiheuttaneen Karibialla ja Yhdysvaltain sekä Kanadan itärannikolla yli 50 miljardin dollarin vahingot ja tappaneen yli 100 ihmistä. Hurrikaani Sandy aiheutti myös laajoja tulvia Yhdysvaltain koillisosissa ja Haitilla.
Meteorologia ja historia

Sandy muodostui Atlantin valtamerellä Jamaikan eteläpuolella. Se voimistui trooppiseksi myrskyksi 22. lokakuuta 2012. 24. lokakuuta se luokiteltiin trooppiseksi hirmumyrskyksi eli hurrikaaniksi. Samana päivänä se osui maihin Jamaikalla. 25. lokakuuta se iski maihin Kuubassa ja liikkui saaren yli. Tämän jälkeen Sandy heikkeni uudelleen trooppiseksi myrskyksi, mutta voimistui taas hurrikaaniksi 28. lokakuuta 2012. Atlantilla pohjoiseen kulkenut myrsky törmäsi kylmään rintamaan ja kääntyi länteen. Sandy iski maihin Yhdysvaltain New Jerseyn osavaltiossa 29. lokakuuta.
Vaikutukset > Haiti

Haitissa hirmumyrsky aiheutti suuria tulvia ja sen uskotaan tappaneen 52 ihmistä. Myrsky teki laajoja tuhoja maan viljelysalueilla ja noin 70 prosenttia peltojen sadosta uskotaan tuhoutuneen. Lisäksi myrsky tappoi paljon karjaa.
Vaikutukset > Jamaika

Jamaikassa hirmumyrsky Sandyn uskotaan tappaneen yhden ihmisen. Lisäksi myrsky tuhosi satoja asuintaloja ja aiheutti yli kymmenen miljoonan euron vahingot.
Vaikutukset > Kuuba

Kuubassa kuoli hirmumyrskyssä 11 ihmistä ja noin 190 000 taloa tuhoutui. Lisäksi myrsky teki tuhoja suuressa osassa Kuuban viljelysalueita ja maassa pelätään ruokapulaa.
Vaikutukset > Yhdysvallat

Hirmumyrsky ja sen nostattamat tulvat aiheuttivat tuhoja yli kahdessakymmenessä Yhdysvaltain osavaltioista. Myrskyn uskotaan tappaneen Yhdysvalloissa yhteensä noin sata ihmistä Connecticutissa, New Jerseyssä, New Yorkissa, Marylandissa, Pohjois-Carolinassa, Länsi-Virginiassa ja Pennsylvaniassa. Appalakkien vuoristoalueella Länsi-Virginiassa Sandy aiheutti suuria lumimyrskyjä.
Hirmumyrsky Sandyn on arvioitu aiheuttaneen Yhdysvalloissa noin 50 miljardin dollarin vahingot. Se katkaisi sähköt miljoonilta ihmisiltä sekä vaikeutti vedenjakelua ja liikennettä useiden päivien ajan. Itärannikon lentokentistä jouduttiin sulkemaan New Yorkin John F. Kennedyn ja LaGuardian, Newarkin, Philadelphian, Bostonin Loganin, Washingtonin Dullesin ja Baltimoren-Washingtonin kansainväliset lentoasemat sekä lukuisia pienempiä lentokenttiä. Tämän vuoksi satoja tuhansia lentoja peruuntui.Amtrak pysäytti itärannikon junaliikenteen. Kolme ydinreaktoria suljettiin myrskyn ja tulvien vuoksi.
Historiallisesta HMS Bounty-purjealuksesta 1960-luvulla valmistettu, useissa elokuvissa käytetty kopio upposi myrskyssä Pohjois-Carolinan rannikolla. Sen 16-henkisestä miehistöstä pelastettiin 14. Yksi kuoli ja laivan kapteeni on edelleen kateissa.
Vaikutukset > Yhdysvallat > New Jersey

New Jerseyn osavaltiossa kuoli ainakin 14 ihmistä. Ilman sähköä oli enimmillään noin 2,7 miljoonaa kotitaloutta ja liikeyritystä. Myrsky aiheutti tulvia useissa osavaltion rannikon kaupungeissa. Atlantic Cityn kaupungista 70-80 prosenttia arvioidaan olleen veden alla tulvan ollessa korkeimmillaan. Kaupungin rannassa sijaitsevasta huvipuistolaitteita ja ravintoloita kantavasta suuresta kävelysillasta murtui osia mereen. Oceanin piirikunnassa sijaitseva Oyster Creekin ydinvoimala jouduttiin sulkemaan tulvavesien vuoksi.
Vaikutukset > Yhdysvallat > New York

Hirmumysrky Sandy aiheutti aiheutti New Yorkin osavaltiossa laajoja myrskytuhoja sekä nostatti tulvia. Osavaltiossa kuoli ainakin 46 ihmistä ja ilman sähköä oli enimmillään 2,2 miljoonaa taloutta. Westchesterin piirikunnassa sijaitseva Indian Pointin ydinvoimala jouduttiin sulkemaan maanantaina ja Scribassa Ontariojärven rannalla sijaitseva Nine Mile Pointin ydinvoimala suljettiin tiistaina.
New Yorkin kaupungissa kuoli noin 40 ihmistä. Myrsky aiheutti tulvia useissa kaupungin osissa ja Manhattanin saaren eteläkärjessä vesi nousi ennätykselliset yli neljä metriä. Sähkönjakelu katkesi osista kaupunkia useaksi päiväksi. Useat kaupungin tietunneleista sekä suuri osa New Yorkin metron laajasta tunneliverkostosta kärsi tulvavaurioita. Monet metroasemat täyttyivät vedellä. Lisäksi useat kaupungin bussivarikoista tulvivat. Kaikki Manhattanin saarelle johtavat sillat suljettiin myrskyn vuoksi. Kaupungin koulut, yliopistot, lähes kaikki julkinen liikenne sekä New Yorkin pörssi suljettiin useaksi päiväksi myrskyn vuoksi. Useita sairaaloita jouduttiin evakuoimaan tulvavaurioiden vuoksi sähkögeneraattorien vaurioiduttua. New Yorkin kaupungin Queensin Breezy Pointin alueella syttyi suuri tulipalo, joka tuhosi yli sata asuintaloa. Tulvat ja kova tuuli estivät pelastustyöntekijöiden pääsyä onnettomuusalueelle.
Vaikutukset > Kanada

Hurrikaani Sandy katkoi sähköjohtoja ja puita suuressa osaa itäistä Kanadaa ja noin 150 000 ihmistä oli ilman sähköä. Lisäksi ainakin yksi ihminen kuoli Torontossa myrskytuulen lennättämän kyltin osumasta.
Tulvavettä Marbleheadissa, Massachusettsin osavaltiossa.
New Jerseyn rannikkoa.
Suuria alueita New Yorkin Manhattanilla oli ilman sähköä.
Ghode Modni

Ghode Modni on intialainen keppihevostanssi Goalta. Tanssissa miekoin aseistautuneet upeasti puetut tanssijat esittävät entisaikojen goalaisia sotaurhoja vuoroin taistellen ja perääntyen hevosnukeillaan ratsastaen.
Rönsyliljat

| Rönsyliljat |
| --- | --- |
 Kirjorönsylilja (Chlorophytum comosum)
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophytina
Kladi::  Koppisiemeniset Angiospermae
Kladi::  Yksisirkkaiset Liliopsida
Lahko::  Asparagales
Heimo::  Parsakasvit Asparagaceae
Alaheimo::  Agavoideae
Suku::  Rönsyliljat Chlorophytum  Ker Gawl. (1807)
Katso myös
   Rönsyliljat Wikispeciesissä   Rönsyliljat Commonsissa 
Infobox OKNimi-testi OK: 
Rönsyliljat (Chlorophytum) on runsaslajinen kasvisuku parsakasvien heimossa. Siihen kuuluu 200 lajia, joita esiintyy alkuperäisenä vanhan maailman tropiikissa.
Eräät rönsyliljalajit, erityisesti kirjorönsylilja (Chlorophytum comosum) ja viherrönsylilja (Chlorophytum capense), ovat yleisiä huonekasveja. Ne kasvattavat pitkistä, kapeista, vihreistä ja joskus juovikkaista lehdistä muodostuvan ruusukkeen. Niiden kukat ovat valkoisia ja tähdenmuotoisia. Rönsylilja lisääntyy suvuttomasti kukintoperiin kehittyvistä rönsytaimista.
Lajeja

päikerönsylilja (Chlorophytum amaniense)
tupasrönsylilja (Chlorophytum bichetii)
viherrönsylilja (Chlorophytum capense)
kirjorönsylilja (Chlorophytum comosum)
pulskarönsylilja (Chlorophytum macrophyllum)
madagaskarinrönsylilja (Chlorophytum madagascariense)
kielirönsylilja (Chlorophytum sparsiflorum)
Aiheesta muualla

Finto: Kassu – Kasvien suomenkieliset nimet: Rönsyliljat (Chlorophytum)
ITIS: Chlorophytum (englanniksi)
United States Department of Agriculture (USDA): Chlorophytum (englanniksi)
Flora of China: Chlorophytum (englanniksi)
Kirjorönsyliljan lehtiä.
Kirjorönsyliljan kukka.
Pulskarönsylilja (Chlorophytum macrophyllum).
Intia kesäolympialaisissa 2012

Intia osallistui Lontoon kesäolympialaisiin 2012 53 urheilijan voimin. Intian joukkue paransi mitalisaalistaan edellisistä kisoista ja saavutti kaikkiaan kuusi mitalia, joista kaksi oli hopeisia ja neljä pronssisia. Tämä oli myös maan kaikkien aikojen paras noteeraus olympiatasolla. Sushil Kumar kirkasti edellisten olympiakisojen mitaliaan voittamalla vapaapainissa 66kg sarjassa hopeaa. Toisen hopean saavutti Vijay Kumar miesten 25m olympiapistoolissa. Pronssille ylsivät Gagan Narang miesten 10m ilmakiväärissä, Saina Nehwal sulkapallon naisten kaksinpelissä, Mary Kom naisten nyrkkeilyn kärpässarjassa ja Yogeshwar Dutt miesten vapaapainin 60kg sarjassa. Maan lipunkantajana toimi avajaisissa Sushil Kumar ja päättäjäisissä  nyrkkeilijä Chungnejang Mery Kom Hmangte.
Mitalistit > Hopeaa

Sushil Kumar - Miesten vapaapaini, 66kg
Vijay Kumar - Miesten ammunta, 25m olympiapistooli
Mitalistit > Pronssia

Gagan Narang - Miesten ammunta, 10m ilmakivääri
Saina Nehwal - Naisten sulkapallo, kaksinpeli
Mary Kom - Naisten nyrkkeily, kärpässarja
Yogeshwar Dutt - Miesten vapaapaini, 60kg
SunExpress

| SunExpress |
| --- | --- |

 IATA: XQ  –  ICAO: SXS 
Kutsukoodi:  SUNEXPRESS
Perustettu:  1989
Laivaston koko:  52
Kohteiden määrä:  82
Solmukohdat:   Antalyan lentoasema  Adnan Menderesin lentoasema  Sabiha Gökçenin kansainvälinen lentoasema 
Emoyhtiö:  Turkish Airlines Lufthansa
Kotipaikka:  Antalya, Turkki
Yhtiön sivut:  www.sunexpress.com
SunExpress (IATA: XQ, ICAO: SXS, kutsukoodi: SUNEXPRESS) on turkkilainen lentoyhtiö, jonka omistavat Lufthansa ja Turkish Airlines. SunExpress käyttää Boeingin 737-800 -koneita. Yhtiö on aiemmin käyttänyt myös Boeing 757-200 -koneita. Yhtiö perustettiin vuonna 1989.
Laivasto

Lokakuussa 2018 SunExpressin laivaston keski-ikä oli 10 vuotta. Laivastoon kuuluu 55 konetta.
50 Boeing 737-800
5 Airbus A320
Laivasto > Laivastosta poistuneet koneet

3 Airbus A320-200
4 Boeing 737-300
3 Boeing 737-400
12 Boeing 737-700
17 Boeing 737-800
4 Boeing 757-200
Aiheesta muualla

Kuvia tai muita tiedostoja aiheesta SunExpress Wikimedia Commonsissa
SunExpressin Boeing 737-800.
Russel Mwafulirwa

| Henkilötiedot |
| --- | --- | --- |
Syntymäaika: 24. helmikuuta 1983 (ikä 41)
Syntymäpaikka: Zomba, Malawi
Pelipaikka: Hyökkääjä
Pituus: 186 senttimetriä
Seura
Seura: IFK Norrköping
Pelinumero: 11
Junioriseurat
2000:  Silver Strikers
Seurat
| Vuodet | Seura | O (M) |
| 2001–2002 2002–2006 2006–2008 2008– |  Bullets  Jomo Cosmos  Ajax Cape Town  Norrköping | 36 (17) 49 (9) 50 (10) 31 (8) |
Maajoukkue
| 2002– |  Malawi | 31 (8) |
 Seurajoukkueuran tilastot kattavat vain kansalliset sarjat, päivitetty 11. tammikuuta 2010.  Maajoukkueuran tilastot päivitetty 23. syyskuuta 2010.
Russel Mwafulirwa (s. 24. helmikuuta 1983 Zomba, Malawi) on malawilainen jalkapalloilija. Hyökkääjänä pelaava Mwafulirwa edustaa Allsvenskanissa pelaavaa IFK Norrköpingiä.
Maajoukkueura

Mwafulirwa on edustanut Malawin maajoukkuetta vuodesta 2002 alkaen yhteensä 28 ottelun verran. Hän pelasi ensimmäiset arvokisansa vuoden 2010 Afrikan-kisoissa, jossa Mwafulirwa teki maansa avausmaalin avausottelussa Algeriaa vastaan.
Röntgen

Röntgen voi tarkoittaa seuraavia:
Henkilöitä

Abraham Roentgen (1711–1793), saksalainen taidepuuseppä
Amanda Röntgen-Maier (1853–1894), ruotsalainen viulisti ja säveltäjä
David Roentgen (1743–1807), saksalainen taidepuuseppä
Gerhard Moritz Roentgen (1795–1852), alankomaalainen meriupseeri, koneen- ja laivanrakentaja
Julius Röntgen (1855–1932), saksalainen klassisen musiikin säveltäjä
Wilhelm Röntgen (1845–1923), saksalainen fyysikko, röntgensäteilyn löytäjä, Nobelin fysiikanpalkinnon saaja
Muita merkityksiä ja johdannaisia

röntgensäteily, lyhytaaltoista ja läpitunkevaa sähkömagneettista säteilyä
röntgenkuvaus, röntgensäteilyn käyttö varsinkin lääketieteellisiin diagnooseihin
röntgen, säteilytyksen mittayksikkö
röntgenium, transuraaninen alkuaine
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Röntgen”, voi hakea sivunnimihaulla, laajalla sivunnimihaulla tai tekstihaulla.
Ron Silliman

| Ron Silliman |
| --- | --- |

Henkilötiedot
Syntynyt: 5. elokuuta 1946 (ikä 78) Pasco, Washington, Yhdysvallat
Kansalaisuus:  yhdysvaltalainen
Ammatti:  runoilija
Kirjailija
Äidinkieli: englanti
Tuotannon kieli: englanti
Aiheesta muualla
Löydä lisää kirjailijoitaKirjallisuuden teemasivulta
Ron Silliman (5. elokuuta 1946 Pasco, Washington, Yhdysvallat) on yhdysvaltalainen runoilija. Hän on kokeellisen runon uranuurtajia ja tuottelias ja palkittu kirjoittaja.
Silliman on ollut aktiivinen paitsi runoilijana myös runokeskustelussa runsaat viisikymmentä vuotta ja sittemmin myös pitämällä blogia (Silliman’s Blog vuodesta 2002), jossa hän käsittelee nykyrunouden ilmiöitä.
Sillimanin kokoama antologia In the American Tree (1986) on Language Poetry -runosuuntauksen perusteoksia.
Kirjailijantyönsä ohessa Silliman on työskennellyt vapaaehtoistyössä. Hän keskeytti Vietnamin sodan aikana opinnot Kalifornian yliopistossa mennäkseen aseettomaan palvelukseen.
Silliman vierailee ensi kerran Suomessa elokuussa 2014, jolloin hänen teoksistaan ilmestyy ensimmäinen suomennos, Auringonlaskun roinaa (Ntamo 2014; Sunset Debris, 1986).
Grinding Gear Games

| Grinding Gear Games Limited |
| --- | --- |
Yritysmuoto:  Listaamaton yhtiö
Perustettu:  2006
Perustaja:  Cristopher Wilson, Jonathan Rogers, Erik Olofsson 
Toimitusjohtaja:  Christopher Wilson
Kotipaikka:   Auckland, Uusi-seelanti
Toiminta-alue:  maailmanlaajuinen
Toimiala:  videopeliteollisuus
Tuotteet:  Path of Exile
Liikevaihto:   105 milj. $ (2021)
Tilikauden tulos:   45 milj. $ (2021)
Kotisivu:  www.grindinggear.com
Infobox OKVirheellinen NIMI-arvo: 
Grinding Gear Games on uusiseelantilainen pelitalo, joka perustettiin vuonna 2006 Aucklandissa. Yritys keskittyy Path of Exile -pelin kehittämiseen.
Grinding Gear Gamesin enemmistöomistaja on ollut vuodesta 2018 asti kiinalainen Tencent.
Grindometri

Kaksi grindometriä. Yksi 0-15 µm ja yksi 0-100 µm karkeudelle.
Grindometri on laite, jota käytetään mittaamaan hiukkaskokoa suspensiosta, jollaisia ovat esimerkiksi maalit ja painoteollisuudessa käytettävät painovärit. Grindometri koostuu teräslaatasta, johon on koneistettu syvyydeltään muuttuva kanava. Kanavan syvyys on toisessa päässä tarvittavan etäisyyden pinnan tason alapuolella ja madaltuu toista päätä lähestyttäessä saavuttaen lopulta laatan pinnan. Uran syvyydelle on merkitty mitta-asteikko uran viereen tai laatan sivuun. Testattava suspensio kaadetaan uran syvään päähän ja kaavitaan kohti matalaa päätä metallisella kaapimella. Siinä vaiheessa, kun uran syvyys on yhtä suuri kuin suurimmat hiukkaset suspensiossa, epäsäännöllisyydet kuten pigmenttipartikkelit painovärinäytteessä tarttuvat kaapimen mukaan ja tulevat näkyviin.
Menetelmän etuna on, että pienellä näytekoolla saadaan nopeasti yleiskuva näytteen partikkelikokojakaumasta, mikä mahdollistaa tuotantoprosessien seuraamisen reaaliajassa.
Seuraavat standardit ovat olennaisia grindometrin käytön yhteydessä: ASTM D 1210, ASTM D-1316, JIS K 5600-2-5, ISO 1524, DIN EN 21524, BS 3900-C6